钦定古今图书集成/明伦汇编/氏族典/第114卷 > 《廖用贤尚友录》 > 来仪
## 钦定古今图书集成/明伦汇编/氏族典/第114卷 > 《廖用贤尚友录》 > 来仪

按《临胊县志》：“仪字爻先，家胊之八柱山麓。幼有奇气，
莒州刘侍御拓山，一见异之。侍御忤魏珰削职，愤欲
草疏上之，侍御力劝乃止。庚午举省试第一，庚辰擢
进士。辛巳令兰阳。时李自成新破归德，再困大梁，汴
属邑如陈留诸县，以次陷没。仪揭榜远近，募民兵三
千人登陴设奇，屡却自成大队。自成怒，连营十万，至”
仪郊外接战，以一当千。贼张两翼合围，仪被三矢，不
能军，遂被执。拥见自成，抗立骂贼。贼壮之，弗忍杀，囚
于土室。仪密结徐准、刘应谋刺自成，皆不克，愤怼数
日不食，亦不死。屡抗贼怒，命杀命，脔终不屈。自成逢
人赞叹，称为“义士。”久之，至荥泽，乘间脱归，谒当事，陈
贼可图状。抚按悉仪忠烈，交章上闻。月馀，太孺人病
故，回里抚棺号恸，哀毁几绝。会旨下，命参督抚军，未受事而贼已陷京师，移明祚矣。仪谋号召豪杰，起兵
赴难。自成密檄青州伪将姚应奉，袭仪于莒州，执缚
入郡。方拟槛车北上，忽义兵杀姚仪，获免。丙戌冬，士
寇方獗，姻家有讼贼者，贼大噪，索于仪庐。仪怒叱贼
遂遇害。遗书有《幽愤集》《一斗集》《山房小录》藏于家。